Ioannes Lennon

Ioannes, vulgo plene John Winston Lennon (9 Octobris 1940—8 Decembris 1980) fuit musicus, cantor, et scriptor Anglicus, optime notus cantor et citharista The Beatles gregis. Paulo McCartney excluso, Lennon plurimos gregis cantus composuit.

Natus est Liverpolii 9 Octobris 1940, Alfredi et Iuliae Lennon filius. Post discidium parentum suorum anno 1942 habitavit cum sorore matris suae Maria, et Georgio marito eius. Mense Iulio 1946 Alfredus visitavit Mariam et attraxit Ioannem ad Blackpool, meditatus furtim emigrare ad Novam Zelandiam. Post altercationem inter Alfredum et Iuliam, Maria eos secuta, Ioannem coegit eligere parentem dilectum. Elegit Alfredum bis. Iulia abiente tamen, Ioannes flevit, et eam secutus est. Usque ad Beatlemaniam Ioannes contagionem patri suo non habebat.

Accrescebat domo Mariae et Georgii in Woolton. Iulia visitabat Ioannem cotidie, et cum ille undecim annorum esset eam visitabat domo eius apud 1 Blomfield Road Liverpolii. Iulia docuit Ioannem psallere banionem, et sonabat phonodiscos Elvis Presley.

Anno 1955, primum gregem cantorum suum,The Quarry Men ('Lautumiarii') nomine, condidit. Deinde cum Paulo McCartney, Georgio Harrison, et Ringo Starr in grege The Beatles ('Scarabaeuli' vel 'Verberatoruli') se consociavit. Anno 1969 post divortium a prima uxore Cynthia Powell, quacum Iulianum Lennon filium genuit, in colonia Calpe, Yoko Ono, artificem Iaponicam, in matrimonium duxit. Non solum cantor, sed etiam actor auctorque negotiis operam dedit. Carmina nota sunt ut puta Imagine et Give Peace a Chance. Pacifista bello Indosinensi II adversatus est, et motui pacis iurumque humanorum defendorum interfuit.

Anno 1980 Novi Eboraci pro aedificio The Dakota nomine, Ioannes Lennon a Marco Davide Chapman, homine amenti, pistolio occisus est.

Discographia
 Plastic Ono Band (1970)
 Imagine (1971)
 Some Time in New York City (1972) - cum Yoko Ono
 Mind Games (1973)
 Walls and Bridges (1974)
 Rock 'n' Roll (1975)
 Double Fantasy (1980) - cum Yoko Ono
 Milk and Honey (1983) - cum Yoko Ono

Carmen celeberrimum
 Imagine

 Contracultura annorum 1960
 Suorum carminum actor
 Beatles
 4147 Lennon

 Nexus externi 

 Enneas Ioannes Lennon atque commercium insolitum ipsius numero novem institutum.
 Imagine carminis versionem cecinit Nialus Young inter America: A Tribute to Heroes (de die 11 Septembris 2001).
 Situs fautorius de Ioanne Lennon
 Situs gregis nomine "The Liverpool"

Categoria:Auctores Anglici
Categoria:Cantores Angliae
Categoria:Citharistae Angliae
Categoria:Citharistae musicae rock
Categoria:Compositores carminum
Categoria:Musici Britanniae
Categoria:Necati
Categoria:The Beatles
Categoria:Pacis fautores
Categoria:Scriptores Angliae